JayJayThrowThrow/commonwealth-wiki-mix huggingface dataset:
त्र्यंबकराव जानोरीकर

पं. त्र्यंबकराव जानोरीकर (इ.स. १९२१ - नोव्हेंबर २३, इ.स. २००६) हे हिंदुस्तानी शास्त्रीय संगीत गायक होते व भेंडीबाजार घराण्याच्या शैलीत ते गायन करत असत.
पूर्वायुष्य

पंडित जानोरीकरांचा जन्म गुजरात राज्यात अमदावाद येथे इ.स. १९२१ मध्ये झाला. वयाच्या आठव्या वर्षी त्यांनी ग्वाल्हेर घराण्याचे प्रख्यात गायक पं. विनायकराव पटवर्धन यांचेकडे पुणे येथील गंधर्व महाविद्यालयात संगीत शिकण्यास सुरुवात केली. त्यापुढील बारा वर्षे त्यांनी प्रचंड मेहनत घेतली व संगीताचा कसून रियाझ केला. पटवर्धनबुवांच्या सांगण्यावरून ते तबला, हार्मोनियम व इतर वाद्येही शिकले. तसेच अहमदनगमध्ये व रत्‍नागिरीत संगीतप्रसार करण्याचा त्यांनी नेटाने प्रयत्न केला.

इ.स. १९४६ मध्ये त्यांनी मुंबई येथे भेंडीबाजार घराण्याचे पं. शिवकुमार शुक्ला यांचा कार्यक्रम ऐकला, आणि त्यांच्या सांगीतिक आयुष्याला वेगळेच वळण मिळाले.

पं. शिवकुमारांच्या गाण्याने व भेंडीबाजार घराण्याच्या गायनशैलीने प्रभावित होऊन पं. जानोरीकर भेंडीबाजार घराण्याचे उस्ताद अमान अली खॉं यांचे गंडाधारी शागीर्द बनले. उस्तादांच्या निधनानंतर इ.स. १९५३ मध्ये पं. जानोरीकरांनी त्याच घराण्याच्या प्रख्यात गायिका श्रीमती अंजनी मालपेकर यांच्या मार्गदर्शनाखाली आपली संगीत साधना कायम ठेवली. या दोन्ही संगीत गुरूंच्या मार्गदर्शनाखाली अभ्यास करताना पं. जानोरीकरांच्या गायकीला वेगळेच पैलू प्राप्त झाले.
सांगीतिक कारकीर्द

पं. जानोरीकरांनी भारतभर आपले कार्यक्रम केले, तसेच संगीताचा अभ्यास करणाऱ्या नव्या पिढीलाही त्यांनी तयार केले. १९६० ते ७० च्या दशकात ही विशिष्ट गायकी नामशेष होण्याच्या मार्गावर असताना जानोरीकरांनी देशभर मैफिली करून ती सर्वदूर पोहोचवली आणि लोकप्रियही केली. कोलकाता येथील आयटीसी संगीत संशोधन अकादमीत इ.स. १९८९ च्या नोव्हेंबरापासून इ.स. १९९१ च्या जूनपर्यंत त्यांनी संगीत गुरू म्हणून काम पाहिले. नंतर तब्येतीच्या तक्रारीमुळे त्यांना ते काम सोडावे लागले. त्यांच्या भेंडीबाजार घराण्याच्या वैशिष्ट्यपूर्ण गायकीविषयी सप्रात्यक्षिक व्याख्यानांसाठी ते विशेष लोकप्रिय होते. जानोरीकर बुवांचा वल्लभ संप्रदायाशी जवळचा संबंध होता. त्यांनी रचलेल्या बंदिशींमध्ये हिंदू देवी-देवतांची सुरेख वर्णने आढळतात.

दिनांक २३ नोव्हेंबर, इ.स. २००६ रोजी त्यांचे निधन झाले.
शिष्य

पंडित जानोरीकरांनी मैफिलीतले गाणे गाण्यासाठी अनेक खास शिष्य तयार केले. डॉ. साधना जोशी, डॉ. सुहासिनी कोरटकर, शरद करमरकर, पद्माकर कुलकर्णी, श्रीकांत पारगावकर, अनुराधा कुबेर, किशोरी जानोरीकर, केदार बोडस, कुमुदिनी मुंडकर आणि अनुराधा मराठे ही त्यांतली काही ठळक नावे आहेत. त्यांची कन्या व शिष्या किशोरी जानोरीकर या सध्याच्या पिढीतील प्रतिभावंत गायिका आहेत.
पुरस्कार व सन्मान

पं जानोरीकरांना संगीतक्षेत्रातील त्यांच्या कार्याबद्दल अनेक सन्मान - पुरस्कारांनी गौरविण्यात आले.
त्यातील काही पुरस्कार :

* गानवर्धन संस्थेतर्फे 'सूर-लय-रत्न पुरस्कार'

* गंधर्व महाविद्यालय, पुणे यांचेकडून इ.स. २००० मध्ये 'संगीत शिक्षक गौरव पुरस्कार'.

* इ.स. २००३ मध्ये आयटीसी संगीत अकादमी पुरस्कार.

* महाराष्ट्र सरकारचा प्रतिष्ठेचा सांस्कृतिक पुरस्कार

* पं. भीमसेन जोशी यांच्या हस्ते सन्मान
बाह्य दुवे

* आयटीसी संगीत संशोधन अकादमीचे संस्थळ


* लोकसत्तातील श्रद्धांजली लेख

* डॉ. शिल्पा बहुलेकरांचा दैनिक लोकसत्तातील लेख


जानोरीकर, त्र्यंबकराव

वर्ग:हिंदुस्तानी गायक


जानोरीकर, त्र्यंबकराव
वर्ग:इ.स. १९२१ मधील जन्म
वर्ग:इ.स. २००६ मधील मृत्यू
फिफा विश्वचषक

फिफा विश्वचषक किंवा नुसताच विश्वचषक ही फुटबॉल खेळामधील एक आंतरराष्ट्रीय स्पर्धा आहे. फिफा फुटबॉलची संस्था दर चार वर्षांनी ह्या स्पर्धेचे आयोजन करते. ह्या स्पर्धेत जगातील 48 देशांचे राष्ट्रीय फुटबॉल संघ भाग घेतात. दर विश्वचषकाआधी प्रदीर्घ पात्रता फेऱ्या खेळवण्यात येतात ज्यांमधून हे 48 संघ निवडले जातात.

२०२२ विश्वचषक जिंकणारा आर्जेन्टिना हा सद्य विजेता देश आहे.

आजवर खेळवण्यात आलेल्या २० विश्वचषक स्पर्धांपैकी ब्राझीलने ५, इटली व जर्मनीने ४, आर्जेन्टिनाने ३, फ्रान्स व उरुग्वे देशांनी २ तर इंग्लंड,स्पेन देशांनी एकवेळा अजिंक्यपद मिळवले आहे.

पुढील विश्वचषक स्पर्धांचे आयोजन २०१८ मध्ये रशिया व २०२२ साली कतार हे देश करतील.
स्पर्धेचा इतिहास

इ.स. १९३० साली या आंतरराष्ट्रीय स्पर्धेची सुरुवात झाली. फिफा ही फुटबॉल विश्वातील सर्वांत महत्त्वाची संघटना दर चार वर्षांनी या स्पर्धेचे आयोजन करते. इ.स. १९४२ व इ.स. १९४६ मध्ये दुसऱ्या महायुद्धाच्या कालावधीत या स्पर्धा रद्द करण्यात आल्या होत्या.
पात्रता

दर विश्वचषकामध्ये खेळण्यासाठी सुमारे २०० राष्ट्रीय संघांमधून ३२ संघांची निवड केली जाते. ह्यासाठी फिफाने विश्वचषक पात्रता फेरी निर्माण केली आहे. यजमान देशाला आपोआप पात्रता मिळते परंतु उर्वरित ३१ जागांसाठी सर्व उत्सुक संघांना ही फेरी पार करावी लागते. फिफाच्या सदस्य खंडीय संघटनांमधून प्रत्येक विश्वचषकासाठी ठराविक संख्येचे संघ पात्र ठरू शकतात. २०१४ फिफा विश्वचषकासाठी खालील संख्या वापरात आणली जाईल.
*युएफा - १३ जागा
*सी.ए.एफ. - ५ जागा
*ए.एफ.सी. - ४ जागा
*कॉन्मेबॉल - ४ जागा + यजमान ब्राझील
*कॉन्ककॅफ - ३ जागा
*ओ.एफ.सी. - १ जाग
*१ अतिरिक्त खुली जागा - ए.एफ.सी., कॉन्मेबॉल किंवा कॉन्ककॅफमधील एका संघासाठी
स्पर्धेचे स्वरूप

पात्रता फेरीमधून निवड झालेल्या ३२ संघांचे प्रत्येकी ४ असे ८ गट केले जातात. प्रत्येक संघ आपापल्या गटामधील इतर तीन संघांसोबत साखळी पद्धतीने सामने खेळतो. विजय मिळवल्यास ३, बरोबरीत सुटल्यास १ तर पराभव झाल्यास ० असे गूण दिले जातात. साखळी फेरीनंतर प्रत्येक गटामधील अव्वल क्रमांकाचे दोन अशा एकूण १६ संघांना बाद फेरीमध्ये प्रवेश मिळतो. बाद फेरीमध्ये निर्धारित वेळेमध्ये जर सामना गोल-बरोबरीमध्ये राहिला तर अतिरिक्त वेळ व पेनल्टी शूटआउट ह्या पद्धती वापरून सामन्याचा निकाल लावला जातो.
विजेते

*नोंदी:
**एटा — एक्स्ट्रा टाईम नंतर
**पेशू — पेनल्टी शूटआउट
संदर्भ
बाह्य दुवे

*अधिकृत संकेतस्थळ


वर्ग:विश्वचषक
डेव्हिड बेकहॅम

डेव्हिड बेकहॅम (; २ मे १९७५) हा एक निवृत्त इंग्लिश फुटबॉलपटू आहे. १९९६ ते २००९ दरम्यान राष्ट्रीय संघाचा भाग राहिलेला बेकहॅम जगातील सर्वात लोकप्रिय व प्रसिद्ध फुटबॉल खेळाडूंपैकी एक आहे. बेकहॅमने १९९२ साली वयाच्या १७व्या वर्षी मॅंचेस्टर युनायटेड ह्या क्लबासोबत आपल्या व्यावसायिक कारकिर्दीची सुरुवात केली. त्याच्या काळात मॅंचेस्टर युनायटेडने सहा वेळा प्रीमियर लीग, दोन वेळा एफ.ए. चषक तर १९९९ साली युएफा चॅंपियन्स लीग स्पर्धा जिंकली. २००३ ते २००७ दरम्यान ला लीगामधील रेआल माद्रिदसाठी चार वर्षे खेळल्यानंतर बेकहॅमने २००७ साली अमेरिकेच्या मेजर लीग सॉकरमध्ये खेळणाऱ्या लॉस एंजेल्समधील लॉस एंजेल्स गॅलेक्सी ह्या क्लबासोबत करार केला. २०१३ साली पॅरिसमधील पॅरिस सें-जर्मेन एफ.सी. सोबत एक वर्षे खेळल्यानंतर १८ मे २०१३ रोजी बेकहॅमने निवृत्ती जाहीर केली.

बेकहॅमने १ सप्टेंबर १९९६ रोजी आंतरराष्ट्रीय फुटबॉलमध्ये पदार्पण केले. तो सहा वर्षे इंग्लंड संघाचा कर्णधार होता. त्याने १९९८, २००२ व २००६ ह्या तीन फिफा विश्वचषक तसेच २००० व २००४ ह्या दोन युएफा युरोपियन फुटबॉल अजिंक्यपद स्पर्धांमध्ये सहभाग घेतला.

प्रसिद्ध ब्रिटिश मॉडेल व गायिका व्हिक्टोरिया बेकहॅम ही डेव्हिड बेकहॅमची पत्नी आहे.
बाह्य दुवे

*अधिकृत संकेतस्थळ


वर्ग:इंग्लंडचे फुटबॉल खेळाडू
वर्ग:पुरुष चरित्रलेख
मिलियन डॉलर बेबी (चित्रपट)

मिलियन डॉलर बेबी (इंग्लिश: Million Dollar Baby) हा २००४ साली पडद्यावर झळकलेला इंग्लिश चित्रपट आहे. क्लिंट ईस्टवूड याने दिग्दर्शिलेल्या, सह-निर्मिती केलेल्या व संगीतबद्ध केलेल्या या चित्रपटात ईस्टवूड, हिलरी स्वॉंक व मॉर्गन फ्रीमन यांच्या प्रमुख भूमिका आहेत. या चित्रपटाने इ.स. २००४ साली सर्वोत्तम चित्रपटाच्या पुरस्कारासह एकूण चार ऑस्कर पुरस्कार मिळवले.
बाह्य दुवे

* आयएमडीबी.कॉम (इंग्लिश मजकूर)

वर्ग:ऑस्कर पुरस्कार विजेते चित्रपट
वर्ग:इ.स. २००४ मधील इंग्लिश चित्रपट
द लॉर्ड ऑफ द रिंग्स

द लॉर्ड ऑफ द रिंग्स (इंग्लिश: The Lord of the Rings, अर्थ: अंगठ्यांचा स्वामी) ही ब्रिटिश तत्त्वज्ञ व लेखक जे.आर.आर. टोलकीन ह्यांनी लिहिलेली एक काल्पनिक कादंबरी आहे. द लॉर्ड ऑफ द रिंग्स जगभर लोकप्रिय आहे व इ.स.च्या विसाव्या शतकातील सर्वोत्कृष्ट पुस्तक असा तिचा उल्लेख केला जातो. ह्या कादंबरीवर आधरित याच नावाच्या चित्रपटांनादेखील प्रचंड यश मिळाले. या कथेची सुरुवात द हॉबिट (इ.स. १९३७) या कल्पनाविलासात्मक कथेच्या पर्यवसायी भागाने झाली. ही कादंबरी इ.स. १९३७ ते इ.स. १९४९ या काळात लिहिली गेली. या कादंबरीचा बहुतांश भाग दुसऱ्या महायुद्धाच्या काळात लिहिला गेला.या कादंबरीचा मराठी अनुवाद मुग्धा कर्णिक यांनी "स्वामी मुद्रिकांचा” असा केला आहे.तसेच भाषांतर अगदी दर्जेदार झाले आहे.
बाह्य दुवे

*
अन्य ब्रिटिश कांदबऱ्या

#रटशायर क्रॉनिकल्स -लेखिका : जिली कूपर
संदर्भ आणि नोंदी

वर्ग:इंग्लिश साहित्य
वर्ग:जे.आर.आर. टॉल्कीन यांचे साहित्य
वर्ग:द लॉर्ड ऑफ द रिंग्स
समुद्रसपाटी

thumb|300px|समुद्र सपाटीची खुण-जेरुसलेम ते [[मृत समुद्र रस्त्यावर.]]
समुद्रसपाटी म्हणजेच समुद्राच्या पाण्याची सरासरी सपाटी.याचा वापर जमीनीची उंची ठरविण्यासाठी प्रमाण म्हणुन करतात.
जमिनीची उंची मोजण्यासाठी ठरविण्यात आलेली "समुद्राची आधारभुत सरासरी पातळी"(mean sea level)(सरासरी समुद्र पातळी). यास (00.00) असे समजुन मग त्यानुसार एकाद्या जागेची/पर्वताची/स्थानाची वगैरे उंची त्यावरून ठरवितात. ती उंची यापेक्षा जास्त असल्यास 'समुद्र सपाटीपेक्षा वर' आणि खाली असल्यास 'समुद्र सपाटीपेक्षा खाली' असे नोंदविण्याचा प्रघात आहे. बहुतेक रेल्वे स्थानकांवरील नावांच्या पाट्यांवर पूर्वी ही समुद्र सपाटी नोंदविण्याचा प्रघात होता. स्थापत्य अभियांत्रिकी मधील बहुतेक प्राथमिक कामे याचे भरवश्यावरच होतात.


वर्ग:भूगोल
वर्ग:स्थापत्य अभियांत्रिकी
परिमेय संख्या

thumb|100px|परिमेय संख्यांचा संच दर्शवण्यासाठी वापरले जाणारे चिन्ह.
परिमेय संख्या (इंग्लिश: Rational number, रॅशनल नंबर) म्हणजे एखादा पूर्णांक अ आणि एखादा शून्येतर पूर्णांक ब यांच्यातल्या अ/ब अशा गुणोत्तराच्या स्वरूपात लिहिल्या जाणाऱ्या संख्यांना उद्देशून वापरली जाणारी संज्ञा होय. परिमेय संख्यांच्या या गुणोत्तर स्वरूपातील विशेष बाब ही, की त्याच्या छेदातील ब हा पूर्णांक कदापि शून्य नसतो. अर्थात ब पूर्णांकाचे मूल्य १ असू शकते; म्हणूनच प्रत्येक पूर्ण संख्या ही परिमेय संख्यादेखील असते. शून्यास कोणत्याही पूर्ण संख्येने भागले असता उत्तर शून्यच येते; त्यामुळे शून्यासही परिमेय संख्यांत गणले जाते.

परिमेय संख्यांचा संच ठळक टायपातल्या Q या रोमन वर्णाक्षराने (किंवा ब्लॅकबोर्ड ठळक टायपातल्या \mathbb{Q}, युनिकोड U+211A ), दर्शवतात. लॅटिन भाषेतल्या "कोशंट" (लॅटिन: Quotient) या शब्दातील "क्यू" या वर्णाक्षरावरून हे चिन्ह आले आहे.

या संख्या भौमितिक प्रतलावर अचूक मांडता येतात.
पारिभाषिक शब्द
संदर्भ व नोंदी

वर्ग:अंकगणित
अपरिमेय संख्या

अपरिमेय संख्या (इंग्रजी-irrational number) ज्या संख्या भौमितिक प्रतलावर अचूक मांडता येत नाहीत, त्यांना अपरिमेय संख्या म्हणतात. या संख्या अंश भागिले छेद अशा लिहिता येत नाहीत, किंवा दशांश पद्धतीत लिहिल्या असता त्यांतील आकड्यांचा क्रम कोणताही नियम पाळत नाही.

उदाः π,√२,√३ वगैरे.

π = ३.१४१५९ २६५३५ ८९७९३ २३८४६ २६४३३ ८३२७९ ५०२८८ ४१९७१ ६९३९९ ३७५१० ५८२०९ ७४९४४ ५९२३० ७८१६४ ०६२८६ २०८९९ ८६२८० ३४८२५ ३४२११ ७०६७९ ८२१४८ ०८६५१ ......

√२ = १.४१४२१४२१३५६२३७३०९५०४८८....... वगैरे.

...

वर्ग:अंकगणित
व्याज

व्याज म्हणजे मुद्दलावर मिळालेला फायदा.
कर्जाने घेतलेल्या रकमेवर, म्हणजे मुद्दलावर जो मोबदला द्यावा लागतो त्याला व्याज असे म्हणतात. ज्याने पैसे उधार , कर्जाऊ घेतले त्याने व्याज द्यायचे असते. ज्याचे पैसे असतात त्या सावकाराला, धनकोला, व्याज हे उत्पन्न असते. सावकाराने कर्जाऊ दिलेल्या रकमेवर झालेला हा फायदा असतो.

बँकेमध्ये जे पैसे गुंतवले जातात त्यावर बँक व्याज देते. एका अर्थाने बँकेने आपल्या ग्राहक कडूनघेतलेले हे कर्जच असते.

व्याज दर साल दर शेकडा असे दिले जाते. म्हणजे जर व्याजाचा दर १० टक्के दर सदल दर शेकडा असेल तर कर्जाने घेतलेल्या १०० रुपयांसाठी एक वर्षाने ११० रुपये परत द्यावे लागतील.
व्याजाचे दोन प्रकार असतात.

१) सरळ व्याज - व्याजाचा दर १० टक्के दर सदल दर शेकडा असेल तर कर्जाने घेतलेल्या १०० रुपयांसाठी एक वर्षाने ११० रुपये परत द्यावे लागतील. या मध्ये आपण १०० रुपयांचे १० टक्के म्हणजे १० रुपये वाढवले.

२) चक्रवाढ व्याज - व्याजाची रक्कम मुद्दलात वाढवून त्या रकमेवर पुढचे व्याज मोजले जाते. म्हणजे वरील उदाहरणात एक वर्ष झाले कि ११० रुपये मुद्दल समजून त्या रकमे वर दुसऱ्या वर्षाचे व्याज मोजले जाईल ११० वर १० टक्के म्हणजे ११ रुपये व्याज होईल.

३) फ्ल्याट रेट - या मध्ये व्याजाचा दर १० टक्के असला तर संपूर्ण वर्षासाठी संपूर्ण मुद्दलावर व्याज मोजले जाते आणि व्याजाची पूर्ण रक्कम बारा महिन्यात विभागली जाते.साधारणतः वाहन खरेदीच्या कर्जप्रकारांत या पद्धतीने व्याज मोजले जाते.


वर्ग:अंकगणित

वर्ग:अर्थशास्त्र
वर्ग:अर्थव्यवस्था
शिंडलर्स लिस्ट

शिंडलर्स लिस्ट हा १९९३मध्ये प्रदर्शित झालेला इंग्लिश चित्रपट आहे. स्टीवन स्पीलबर्गने निर्माण आणि दिग्दर्शित केलेला हा चित्रपट ऑस्ट्रेलियन लेखक थॉमस केनीलीच्या शिंडलर्स आर्क या कादंबरीवर आधारित आहे.

या चित्रपटाचे कथानक ऑस्कर शिंडलर या जर्मन उद्योगपतीच्या दुसऱ्या महायुद्धादरम्यानच्या जीवनावर आहे. या काळात सुरू असलेल्या ज्यूंच्या शिरकाणात शिंडलरने क्राकोवमधील १,००० पेक्षा अधिक पोलिश ज्यूंना आपल्या कारखान्यात कामे देउन मृत्यूपासून वाचवले होते.

यामध्ये लियाम नीसनने ऑस्कर शिंडलर, राल्फ फियेनेसने एसएस अधिकारी एमन गॉथ तर बेन किंग्सलेने इत्झाक स्टर्न या शिंडलरच्या चिटणिसाच्या भूमिका केल्या आहेत.

शिंडलर्स लिस्टला १२ ऑस्कर नामांकने, ७ पुरस्कार तसेच अनेक इतर पुरस्कार मिळाले.


वर्ग:ऑस्कर पुरस्कार विजेते चित्रपट
वर्ग:इ.स. १९९३ मधील इंग्लिश चित्रपट
वर्ग:गोल्डन ग्लोब पुरस्कार विजेते चित्रपट
अनफरगिव्हन (चित्रपट)

अनफरगिव्हन हा एक अमेरिकन चित्रपट आहे. या चित्रपटाचे दिग्दर्शन क्लिंट ईस्टवुड व याच्या कथेचे लेखन डेव्हिड वेब पिपल्स याने केले आहे. या चित्रपटात विल्यम मुन्नी यास एक गुन्हेगार व हत्यारा म्हणून दाखविण्यात आलेला आहे. त्याने शेती सुरू केल्यानंतर तो एक कामगिरी स्वीकारतो. यात ईस्टवुड हा प्रमुख भूमिकेत आहे त्यासमवेत जीनी हॅकमन मॉर्गन फ्रीमन व रिचर्ड हॅरिस हे कलाकार आहेत.

या चित्रपटास चार ॲकेडमी पुरस्कार मिळाले आहेत.
* उत्तम चित्रपट
* उत्तम दिग्दर्शक:क्लिंट ईस्टवुड.
* उत्तम सहाय्यक कलाकार:जीनी हॅकमन
* उत्तम चित्रसंपादनाचा पुरस्कार जोएल कॉक्स यांना देण्यात आलेला होता.


वर्ग:ऑस्कर पुरस्कार विजेते चित्रपट
आउट ऑफ आफ्रिका (चित्रपट)

आउट ऑफ आफ्रिका हा एक इ.स. १९८५ मधील अमेरिकन रोमॅंटिक नाट्य चित्रपट आहे जो सिडनी पॉलेक द्वारा दिग्दर्शित आणि निर्मित आहे. रॉबर्ट रेडफोर्ड आणि मेरिल स्ट्रीप यांच्या यात भूमिका आहेत. १९३७ साली प्रकाशित झालेल्या व इसाक दीनेसें (डेन्मार्कचे लेखक करेन ब्लिक्सेन यांचे टोपणनाव) यांनी लिहिलेल्या 'आऊट आफ आफ्रिका' या आत्मचरित्रात्मक पुस्तकावर हा चित्रपट काहीसा आधारित आहे, तसेच डेन्सन यांचे अजून एक पुस्तक 'शॅडोज ऑन द ग्रास' आणि अन्य स्रोतांच्या अतिरिक्त साहित्याचा यात वापर केला गेला आहे. या चित्रपटाला २८ अकादमी पुरस्कार देण्यात आले आहेत.


वर्ग:ऑस्कर पुरस्कार विजेते चित्रपट
वर्ग:इ.स. १९८५ मधील इंग्लिश चित्रपट
द साउंड ऑफ म्युझिक (चित्रपट)

द साउंड ऑफ म्युझिक हा १९६५ साली प्रदर्शित झालेला इंग्लिश भाषेतला अमेरिकन चित्रपट आहे. ह्या चित्रपटाचे दिग्दर्शन रॉबर्ट वाईज ह्यांनी केले आहे. ते ह्या चित्रपटाचे निर्माते देखील आहेत. हा चित्रपट १९५९ सालच्या त्याच नावाच्या नाटकाचे रूपांतर आहे, ज्याचे संगीत रिचर्ड रॉजर्स ह्यांचे आहे आणि गीते ऑस्कार हॅमरस्टीन ह्यांची आहेत. अर्नस्ट लेमॅन ह्यांनी लिंडसे अँड क्रुझ ह्यांच्या पुस्तकाचे रूपांतर करून ह्या चित्रपटाची पटकथा लिहिली.

मारिया व्हॉन ट्रॅप ह्यांच्या आत्मकथेवर आधारीत, द स्टोरी ऑफ द फॅमिली सिंगर्स (व्हॉन ट्रॅप कुटुंबातील गायकांची कथा) हा चित्रपट आहे. ह्यामध्ये १९३८ साली एका तरुण मुलीला साल्झबर्ग, ऑस्ट्रिया येथील एका विधुर निवृत्त नौसेनेतील सैनिकाच्या घरी, त्यांच्या मुलांची काळजी घ्यायला पाठवलेले असते.

द साउंड ऑफ म्युझिक ह्या चित्रपटाला पाच अकादमी पुरस्कार मिळाले, सर्वोत्कृष्ट चित्रपट, सर्वोत्कृष्ट दिग्दर्शक ह्यासाठी रॉबर्ट वाईज ह्यांना पुरस्कार मिळाले. ह्या चित्रपटाला सर्वोत्कृष्ट चित्रपट आणि सर्वोत्कृष्ट अभिनेत्रीसाठी गोल्डन ग्लोब पुरस्कार देखील मिळाले.
भूमिका

* मारिया व्होन ट्रॅप ह्यांच्या भूमिकेत जुली अँड्रुझ
*कॅप्टन व्होन ट्रॅप ह्यांच्या भूमिकेत क्रिस्टोफर प्लमर (बिल ली यांनी प्लमर यांच्यासाठी पार्श्वगायन केले आहे.)
* बॅरनेस एल्सा व्होन श्रीडर ह्यांच्या भूमिकेत एलेनॉर पार्कर
* मॅक्स डेटविलर ह्यांच्या भूमिकेत रिचर्ड हेडन
* मदर अॅबेस ह्यांच्या भूमिकेत पेगी वूड
* लीसल व्हॉन ट्रॅप ह्यांच्या भूमिकेत चारमियन कार
* फ्रेडरिक व्हॉन ट्रॅप ह्यांच्या भूमिकेत निकोलास हॅमॉन्ड
* लुईसा व्हॉन ट्रॅप ह्यांच्या भूमिकेत हिथर मेंझेस
* कर्ट व्हॉन ट्रॅप ह्यांच्या भूमिकेत डूआन चेझ
* ब्रीजीटा व्हॉन ट्रॅप ह्यांच्या भूमिकेत अँजेला कार्टराईट
* मारता व्हॉन ट्रॅप ह्यांच्या भूमिकेत डेबी टर्नर
* किम कॅरॅथ ह्यांच्या भूमिकेत ग्रेटल व्हॉन ट्रॅप

* सिस्टर मार्गारेटा ह्यांच्या भूमिकेत अॅना ली
* सिस्टर बर्थी ह्यांच्या भूमिकेत पोर्शिया नेल्सन
* हेर झेलर ह्यांच्या भूमिकेत बेन राईट
* रॉल्फ ह्यांच्या भूमिकेत डॅनियल तृहिट
* फ्रो शमिट ह्यांच्या भूमिकेत नॉर्मा वार्डन
संदर्भ आणि नोंदी

वर्ग:ऑस्कर पुरस्कार विजेते चित्रपट
वर्ग:इ.स. १९६५ मधील इंग्लिश चित्रपट
पिंपरी

इवलेसे|आंबेडकर पुतळा
पिंपरी हे पवना नदीच्या काठावर वसलेले पुण्याजवळील एक औद्योगिक शहर आहे. पिंपरी शहर पुणे शहराशी राष्ट्रीय महामार्गाने तसेच रेल्वेने जोडलेले असून, दक्षिणेस कासारवाडी तर उत्तरेस चिंचवड स्थानके आहेत. हे शहर पिंपरी-चिंचवड महानगर पालिकेच्या प्रशासनाखाली येते.
इतिहास

भूगोल

पिंपरी शहर हे समुद्र सपाटीपासून ५३० मीटर उंचीवर आहे. पवना, मुळा आणि इंद्रायणी या नद्या पिंपरी-चिंचवडमधून वाहतात.
पेठा

उपनगरे

* अण्णासाहेबनगर
* आकुर्डी
* इंदिरानगर
* काळभोरनगर
* चिखली
* चिंचवड
* तुकारामनगर
* दत्तनगर
* दत्तवाडी
* दळवीनगर
* थेरगाव
* निगडी
* नेहरूनगर
* पिंपळे गुरव
* पिंपळे निलख
* पिंपळे सौदागर
* बिजलीनगर
* भीमनगर
* भोईरनगर
* भोंडवेनगर
* भोसरी
* मासुळकर काॅलनी
* मोरवाडी
* शाहूनगर
* श्रीधरनगर
* संभाजीनगर
* सांगवी (जुनी आणि नवी)
* यमुनानगर
* रहाटणी
* रावेत
* रूपीनगर
* वल्लभनगर
* वाकड
* विवेकनगर
* संभाजीनगर
* हिंजवडी
हवामान

जैवविविधता

अर्थकारण

बाजारपेठ

पिंपरी येथील बाजारपेठ सर्वदूर प्रसिद्ध आहे. किराणा माल,सुकामेवा,मसाल्याचे पदार्थ,शुद्ध देशी गीर गायीचे कणीदार साजुक तुप,कपडे,मोबाईल संच आणि अक्सेसिरीज तसेच इतर सर्व विद्युत आणि विद्युतीय उपकरणे,हार्डवेअर मटेरियल पिंपरी बाजारपेठेत होलसेल दरात उपलब्ध होतात.
प्रशासन

नागरी प्रशासन

जिल्हा प्रशासन

वाहतूक व्यवस्था

पिंपरी रेल्वे स्थानक पिंपरीला पुणे जंक्शन आणि मुंबई टर्मिनसशी जोडते.
लोकजीवन

संस्कृती

रंगभूमी

चित्रपट-गृह

*विशाल ई स्क्वेअर,नवीजुनी पिंपरी
*अशोक चित्रमंदिर,जुनी पिंपरी
धर्म- अध्यात्म

* झुलेलाल मंदिर,नवीन पिंपरी
* वैष्णोदेवी मंदिर,नवीन पिंपरी
प्रसारमाध्यमे

* एमपीसी न्यूझ
* पीसीबी तुडे
शिक्षण

प्राथमिक व विशेष शिक्षण

येथे एक आंतरराष्ट्रीय पातळीवरचे नृत्य प्रशिक्षण केंद्र सुरू करण्याचा प्रशासनाचा विचार आहे जेथे शास्त्रीय तसेच भारतातील विविध प्रांतातील स्थानिक नृत्यप्रकार आणि पाश्चात्य नृत्यकला असे विविध नृत्यप्रकारांचे प्रशिक्षण दिले जाईल. मराठी चित्रपट निर्माते/अभिनेते सचिन पिळगावकर हे ह्या नृत्य प्रशिक्षण केंद्राचे मुख्य संचालक असतील.
महाविद्यालये

*जयहिन्द हायस्कूल अँड जुनियर कॉलेज
*नवमहाराष्ट्र महाविद्यालय
*डॉ. डी. वाय. पाटील हायस्कूल
*महात्मा फुले महाविद्यालय
*National College of Fine Art (NCFA)
संशोधन संस्था

* हाफकिन इन्स्टिट्यूट, वल्लभनगर,नवी पिंपरी
लष्कर शिक्षण व संशोधन संस्था
खेळ

* पकडापकडी
* आंधळी कोशिंबीर
* लंगडी
* डब्बा ऐसपैस
* हुतुतू
असे काही पारंपारिक खेळ येथे खेळले जातात.
पर्यटन स्थळे

शहराचा मध्यवर्ती व गर्दीचा भाग असल्यामुळे पिंपरी हे एक पर्यटन स्थळ म्हणून विकसित होऊ शकले नाही परंतु येथून जवळच सायन्स पार्क विकसित करण्यात आले असून विद्यार्थीवर्ग तेथे पर्यटन सहल आयोजित करु शकतो.
संदर्भ

बाह्य दुवे

वर्ग:महाराष्ट्रातील शहरे
ऑर्कुट

ऑर्कुट किंवा ऑर्कट (रोमन लिपी: Orkut) हे गूगल समूहाचे सोशल नेटवर्किंग संकेतस्थळ आहे. या संकेतस्थळाची रचना मुख्यत्वे करून नवीन मित्र बनविणे तसेच जुन्या मित्रांच्या संपर्कात राहण्यासाठी केली आहे. ऑर्कुट बुयुक्कोकटेन नावाच्या गूगल कर्माचा-याने ऑर्कुटची रचना केली आहे. ताच्याच नावावरून ऑर्कुट हे नाव संकेतस्थळाला दिले होते.

ऑर्कुट प्रामुख्याने भारत आणि ब्राझील या दोन देशांत लोकप्रिय होते. ऑर्कुटचा वापर जगभरात दहा कोटीहून अधिक लोक करत होते , २०१४ साली गुगल या बहुराष्ट्रीय कंपनी ने ऑर्कुट बंद करण्याची घोषणा केली व डेटा अर्काइव्ह करून बंद केले.
विशेष

ऑर्कुट उपयोगकर्ते आपल्या प्रोफाईलवर युट्युब किंवा गुगल विडीओ वरून चित्रफित जोडू शकतात आणि त्यावर टिपणीसाठी नियंत्रीत किंवा अनियन्त्रीत आधीकर उपयोगकर्ते समूहाला देऊ शकतात. तेथे G-talk (गुगलद्वारा एक त्वरित संदेश्कर्ता) जोडण्याची सोय आहे ज्याने गप्पा मारणे किंवा फाईल पाठवणे शक्य होते. सध्या G-talk ओर्कुटमध्ये जोडलेले आहे ज्याने उपयोगकर्ता थेट त्याचा ओर्कुट पानावरून गप्पा मारू शकतो.
विषय

ओर्कुटमध्ये नवीन विशेष म्हणजे विषय बदलणे. उपयोगकर्ता भव्य वाचीकेतुन रंगबेरंगी विषय पडद्यासाठी निवडू शकतो. सध्या विषय फक्त भारत, ब्राझील आणि पाकिस्तानमध्ये उपलब्ध आहेत.
फेसबूकची संकल्पना भारतात आधी रुजन्या आधी बहुतांश महाविद्यालयीन विद्यार्थी ऑर्कूट हे सोशल नेटवर्क वापराचे. नंतर फेसबूक ने ऑर्कूटची जागा घेण्यास सुरुवात केली.
भारतात जास्त लोकांना आकर्षित करण्यासाठी ऑर्कूट ने बऱ्याच भारतीय थीम्स पण आणल्या.
इतर विवध विषय

सदस्य त्यांच्या इच्छेनुसार मित्रांना जोडण्यासाठी संघ तयार करू शकतात. तसेच प्रत्येक सदस्य त्यांच्या मित्रसूचीतील मित्रांना 'विश्वासू शांत आणि सेक्सी' या निर्देशांवर एक ते तीन (संकेतांवर आधारित) मुल्यान्कीत करू शकतो आणि हे शेक्देवारीत एकत्रित केले जाते. फेसबुक्च्या विपरीत ओर्कुटमध्ये कोणीही कोणाचेही प्रोफाईल भेट देऊ शकतो जर भेटदेणारा तुमच्या उपेक्षीत सूचित (आताचा बदललेले विशेष जे तुम्हाला तुमचे प्रोफाईल सर्व संघांना किंवा एखाद्या उपयोगकर्त्याला निवडण्याची संधी देते) नसेल. महत्त्वाचे म्हणजे प्रत्येक सदस्य आपल्या निवडीनुसार अनुकुलीत बदल करून आपले प्रोफाईल आपल्या मित्रांना किंवा इतर (जे मित्र सूचित नाहीत) यांना काय दाखवायचे याची निवड करू शकतो आणि एक विशेष म्हणजे कोणीही सदस्य कोणत्याही इतर सदस्याला आपल्या 'क्रश सूचित' जोडू शकतो आणि त्या दोघानाही ते फक्त दोघांनी एकमेकांना त्यांच्या 'क्रश सूचित' जोद्ल्यावरच दाखवले जाते.
हे सुद्धा पहा

* फेसबूक
* गूगल क्रोम
बाह्य दुवे

*
*
*

वर्ग:गूगल
वर्ग:सोशल नेटवर्किंग संकेतस्थळे
याहू

याहू! ही एक अमेरिकन कंपनी आहे. याहूच्या संकेतेस्थळाद्वारे ही कंपनी वेब पोर्टल, शोध साधने, ईमेल, बातम्या, इत्यादी सुविधा उपलब्ध करून देते. याहूची स्थापना स्टॅनफर्ड विश्वविद्यालयाचे ग्रॅजुएट विद्यार्थी जेरी यॅंग व डेविड फिलो यांने १९९४ साली केली. कंपनीचे मुख्य कार्यालय सिलिकॉन दरीच्या (सिलिकॉन वॅली) सनीवेल, कॅलिफोर्निया या शहरात आहे.
इतिहास व विकास

आधी या कंपनीच्या मुख्य संकेतस्थळाचं नाव "जेरीज गाईड टू वर्ल्ड वाइड वेब" (Jerry's Guide to the World Wide Web) होतं. एप्रिल १९९४ मध्ये त्याचं नाव याहू केलं गेलं.
सेवा

याहूच्या संकेतस्थळाद्वारे अनेक सेवा उपलब्ध आहेत. याहूचे खालील उपक्रम विशेष लोकप्रिय आहेत:
* याहू मेल- ईमेल सेवा
* याहू! पोर्टल
* याहू मेसेंजर
* याहू भारत
* याहू सर्च
बाह्य दुवे

याहूचे आंतरराष्ट्रीय अधिकृत संकेतस्थळ

वर्ग:अमेरिकेमधील कंपन्या
कझाकस्तान

कझाकस्तान (कझाक: Қазақстан; रशियन: Казахстан), अधिकृत नाव कझाकस्तानाचे प्रजासत्ताक (कझाकः Қазақстан Республикасы, कझाकस्तान रेस्पुब्लिकासी; रशियन: Республика Казахстан, रेस्पुब्लिका कझाकस्तान) हा मध्य आशिया आणि पूर्व युरोपातील संधिप्रदेशावर वसलेला एक देश आहे. क्षेत्रफळानुसार नवव्या क्रमांकाचा हा देश जगातील सर्वांत मोठा भूवेष्टित देश आहे. याचे २७,२७,३०० वर्ग कि.मी. विस्तारलेले क्षेत्रफळ पश्चिम युरोपाहून मोठे आहे. जगभरातील ६ सार्वभौम तुर्की देशांपैकी तो एक आहे. रशिया, किर्गिझस्तान, उझबेकिस्तान, तुर्कमेनिस्तान, चीन या देशांना आणि कास्पियन समुद्राला लागून याच्या सीमा आहेत. मंगोलियाशी याच्या सीमा थेट भिडल्या नसल्या, तरीही मंगोलियाच्या सर्वांत पश्चिमेकडील टोकापासून याची पूर्व टोकाकडील सीमा केवळ ३८ कि.मी. अंतरावर आहे. इ.स. १९९७ साली कझाकस्तानातील सर्वाधिक लोकसंख्येचे शहर असलेल्या अल्माटीपासून देशाची राजधानी हलवून नुरसुल्तान येथे नेण्यात आली.
भूगोल

thumb|right|300px|कझाकस्तानाचा भौगोलिक नकाशा (इंग्लिश मजकूर)
मध्य आशियात वसलेला कझाकस्तान ४०° उ. ते ५६° उ. अक्षांशांदरम्यान आणि ४६° पू. ते ८८° पू. रेखांशांदरम्यान पसरला आहे. २७,२७,३०० वर्ग कि.मी. क्षेत्रफळ असलेला ह देश जगातील नवव्या क्रमांकाचा मोठा देश असून सर्वांत मोठा भूवेष्टित देश आहे. पश्चिम युरोपाएवढे याचे आकारमान आहे. याचा बहुतांश भूभाग आशियात मोडत असला, तरीही उरल पर्वतरांगांच्या पश्चिमेकडील याचा अल्पसा भूप्रदेश पूर्व युरोपात मोडतो. कझाकस्तानाचा पूर्वपश्चिम विस्तार पश्चिमेस कास्पियन समुद्रापासून पूर्वेस आल्ताय पर्वतरांगांपर्यंत पसरला असून दक्षिणेकडील मध्य आशियाई वाळवंटी प्रदेशापासून उत्तरेकडील पश्चिम सैबेरिया प्रदेशापर्यंतचा दक्षिणोत्तर भूभाग याने व्यापला आहे. याच्या रशियासोबत ६,८४६ किलोमीटर, उझबेकिस्तानासोबत २,२०३ किलोमीटर, चिनी जनता-प्रजासत्ताकासोबत १,५३३किलोमीटर, किर्गिझस्तानासोबत १,०५१ किलोमीटर, तर तुर्कमेनिस्तानासोबत ३७९ किलोमीटर लांबीच्या सीमा भिडल्या आहेत. सोव्हिएत संघाच्या काळात याचा काही भूभाग याच्यापासून तोडला गेला व तोडलेला भूभाग शेजारील चिनी जनता-प्रजासत्ताकाच्या शिंच्यांग प्रांतास व उझबेकिस्तानाच्या काराकालपाकस्तान प्रदेशास देण्यात आला.

इवलेसे|200px|कझाक बुद्ध म्हणून ओळखले जाणार पाषणशिल्प (अल्माटी प्रांत)
इवलेसे|200px|बौद्ध विहार (अल्माटी प्रांत, कझाकस्तान)
अर्थतंत्र

कझाकस्तानाची अर्थव्यवस्था मध्य आशियाई अर्थव्यवस्थांपैकी सर्वांत मोठी आहे. कझाकस्तानाला नैसर्गिक इंधनसाठ्यांचे वरदान लाभले असल्यामुळे कच्च्या खनिज तेलाचे उत्पादन कझाक अर्थव्यवस्थेचा लक्षणीय हिस्सा आहे. याखेरीज गहू, कापड व प्राणिज उत्पादने या वस्तूंची कझाकस्तान निर्यात करतो. युरेनियम-उत्पादनाच्या इ.स. २०१० सालातील सांख्यिकीनुसार जगभरातील ३३% उत्पादन कझाकस्तानात झाले असून कझाकस्तान जगात अव्वल क्रमांकाचा युरेनियम-उत्पादक देश आहे .
संदर्भ आणि नोंदी
बाह्य दुवे

*
*
*



वर्ग:मध्य आशियाई देश
अझरबैजान

अझरबैजान हा पश्चिम आशिया आशियातील व पूर्व युरोपातील एक देश आहे. कॉकासस प्रदेशामधील सर्वात मोठा देश असलेल्या अझरबैजानच्या उत्तरेला रशिया, वायव्येला जॉर्जिया, पश्चिमेला आर्मेनिया व दक्षिणेला इराण हे देश आहेत तर पूर्वेला कॅस्पियन समुद्र आहे. १९९१ साली स्वातंत्र्य मिळण्यापूर्वी अझरबैजान हे सोव्हिएट संघाचे एक प्रजासत्ताक होते.

अझरबैजान हा मुस्लिम देश आहे, येथील बहुसंख्य जनता तुर्की व सुन्नी इस्लाम वंशाची आहे. बाकू ही अझरबैजानची राजधानी व सर्वांत मोठे शहर आहे. नागोर्नो-काराबाख ह्या अझरबैजानच्या पश्चिमेकडील भागामध्ये फुटीरवादी सरकार स्थापन झाले असून ह्या भागाने स्वातंत्र्याची घोषणा केली आहे.
खेळ

*अझरबैजान फुटबॉल संघ
*ऑलिंपिक खेळात अझरबैजान
संदर्भ
बाह्य दुवे

*राष्ट्राध्यक्ष
*
*


वर्ग:आशियातील देश
वर्ग:विस्तार विनंती